בינג קידם את הקריירה של מגוון רחב של אמנים, אבל סגר את הגלריה שלו במהלך 1904, שנה לפני מותו, כאשר אופנת האר נובו החלה לדעוך.
פעילותו של בינג הייתה חשובה וקריטית, להשפעה של אמנות יפן על האר נובו. הוא פרסם כתב עת חודשי, Le Japon Artistique, שהחל להופיע ב-1888 ונאסף בשלושה כרכים ב-1891. כתב העת השפיע על אמנים כמו גוסטב קלימט.
סופווייב מדיקל
סופווייב מדיקל בע"מ, המוכרת בשם המקוצר "סופווייב", היא חברה ציבורית ישראלית המייצרת מכשור רפואי לטיפול בקמטים ולחידוש, מיצוק ושיפור של עור הפנים והצוואר.
היסטוריה.
החברת נוסדה בינואר 2015, בשם ארכימדוס מדיקל בע"מ, על ידי אריאל סברדליק, המכהן כמנהל טכנולוגיות ראשי בחברה, וד"ר שמעון אקהויז, שהוא יו"ר דירקטוריון פעיל של החברה. עד לחודש מאי 2017 פעלה החברה כחברת חממה (חברת פרויקט הפועלת תחת חממה טכנולוגית וממומנת בחלקה על ידי רשות החדשנות), תחת חממת אלון מדטק ונצ'רס בע"מ. בספטמבר 2019 הקימה החברה חברה בת בארצות הברית בשם , לשם הפצת מוצריה בצפון אמריקה, אזור שהוא שוק היעד העיקרי של החברה. לחברה יש מפיצים גם באסיה ובאירופה. מנכ"ל החברה מאז אוגוסט 2019 הוא לואיס סקאפורי, היושב בארצות הברית.
המוצר הראשון של החברה, שמכירתו החלה בדצמבר 2019, קרוי Sofwave, והוא משמש להצערת ומיצוק של עור הפנים והצוואר (טיפולי אנטי-אייג'ינג), בטכנולוגיית אולטרסאונד. בכוונת החברה לאפשר בעתיד טיפולי הצערה ומיצוק של העור גם באזורי גוף אחרים. הטיפול באמצעות המכשיר נמשך כ-30–45 דקות, ולהשגת התוצאה הרצויה נדרשים למטופל טיפול אחד או שניים. המכשיר נמכר לרופאים העוסקים בטיפולים אסתטיים, בהם מנתחים פלסטיים ורופאי עור.
באוגוסט 2019 גייסה החברה 8.4 מיליון דולר, ועד להנפקתה הושקעו בחברה בסך הכל כ-13.3 מיליון דולר. ב-12 במאי 2021 הונפקה החברה בבורסה לניירות ערך בתל אביב. ההפסד המצטבר בפעילות החברה, עד ל-30 ביוני 2021, הוא 21.16 מיליון דולר.
בעלי עניין.
בעלי המניות העיקריים בחברה (נכון לדצמבר 2021) הם מייסדיה: שמעון אקהויז (25.26%) ואריאל סברדליק (11.85%).
מפלגת החוקה (ארצות הברית)
מפלגת החוקה (באנגלית:Constitution Party) היא מפלגה פוליטית בארצות הברית. נכון ל-2021 חברים בה 137,367 איש והיא נחשבת למפלגה החמישית בגודלה בארצות הברית.
היסטוריה.
המפלגה נוסדה ב-1990 על ידי הווארד פיליפס, חבר לשעבר בשתי המפלגות הגדולות ונקראה עד 1999 בשם "מפלגת משלמי המיסים". פיליפס האשים את הנשיא בוש בהפרה הבטחותיו בזמן הבחירות שלא יוטלו מיסים חדשים. ב-1992 חברי המפלגה ביקשו להעניק את מועמדותם לרוס פרו או לפט ביוקנן אך כשלו בכך. פיליפס נבחר במקומם כמועמד לנשיאות ויסיים במקום השביעי עם 43,400 קולות. פיליפס רץ עוד פעמיים מטעם המפלגה, ב-1996 וב-2000. בשנת 2000 יעזבו מספר חברים במפלגה על מנת להקים את מפלגת המורשת הנוצרית. במהלך השנים, התנתקו מהמפלגה הלאומית מספר שלוחות ארציות שנהפכו לעצמאיות.
אידאולוגיה.
המפלגה דוגלת בפלטפורמה שלפי דעתם משקפת את כוונתם המקורית של האבות המייסדים של חוקת ארצות הברית, עקרונות של הכרזת העצמאות של ארצות הברית ומוסר שלקחו מהתנ"ך. המפלגה נחשבת לפלאו-שמרנית.
מדיניות חוץ.
מדיניות החוץ שלה בדלנית ודוגלת בפרישה מנאט"ו וארגונים בין לאומיים נוספים.
איכות הסביבה.
המפלגה מתנגדת לסביבתנות וקראה לביטול משרד האנרגיה .
מדיניות כלכלית.
מפלגת החוקה תומכת בביטול הדרגתי של הביטוח הלאומי ובביטולם של התיקונים ה16 וה17 לחוקה. היא גם תומכת בהחלפת מס ההכנסה בתעריף מערך הכנסות.
מדיניות חברתית.
המפלגה מתנגדת להפלות, נישואים חד מיניים והמתות חסד. היא גם מתנגדת לכל חסות ממשלתית, קידום או חסות להימורים. היא מתנגדת לסמים אך גם לחוקים פדרליים נגדם. מפלגת החוקה מתנגדת לפורנוגרפיה ורואה בה "מרכיב הרסני של החברה הגורם לעלויות רגשיות, פיזיות, רוחניות וכספיות משמעותיות ואמתיות ליחידים, משפחות וקהילות" ורואה בממשלה כנושאת תפקיד חיוני בשמירת רמת ההגינות הגבוהה ביותר בסטנדרטים הקהילתיים של אמריקה. היא תומכת באנגלית כשפה הרשמית לכל העסקים הממשלתיים, מתנגדת להצבעות דו-לשוניות, ומתעקשת שמי שרוצה לקחת חלק בתהליך הבחירות ובממשל של ארצות הברית יידרש לקרוא ולהבין אנגלית בסיסית כתנאי מוקדם לאזרחות, היא מתנגדת להגירה ללא פיקוח ממשלתי מתנגדת לסבסוד רווחה והטבות אחרות למהגרים חסרי תיעוד. היא דוחה את הנוהג של הענקת אזרחות אמריקאית לילדים שנולדו להורים מהגרים בלתי חוקיים כשהם במדינה זו, ודוחה על הסף כל הרחבת חנינה למהגרים חסרי תיעוד. מפלגת החוקה קוראת בנוסף לשימוש בצבא ארצות הברית כדי לאכוף את מדיניות ההגירה הנוקשה שלו.
ז'וז'ה באנקי
ז'וז'ה באנקי (בהונגרית: Bánki Zsuzsa; בודפשט, 31 ביולי 1921 – בודפשט, 5 בינואר 1998) הייתה שחקנית יהודייה-הונגריה זוכה פעמיים בפרס מרי יאסאי, פרס האמן המצטיין, ופרס האמן הדגול. אשתו של הבמאי גוסטב ברלאי. היא שיחקה בתפקיד חשוב בסרט אי שם באירופה וקיבלה על כך את הפרס השחקנית הטובה הביותר בפסטיבל הסרטים בלוקרנו בשנת 1948.
ביוגרפיה.
ז'וז'ה באנקי נולדה במשפחה יהודית. אביה היה רופא שיניים ואמה קוסמטיקאית. היא למדה בבית ספר באופן פרטי. למדה לקרוא כבר בגיל ארבע ושלטה ברוב החומר הספרותי העשיר בספרייה הביתית של המשפחה עוד במהלך שנות בית הספר היסודי שלה. היא נהגה לדקלם שירים בחגיגות ובגיל 15, בשנת 1936 סיימה את לימודיה בגימנסיית ורש פאלנה. בגיל 18 (1939) סיימה את לימודיה באוניברסיטה לאמנויות התאטרון והקולנוע בבודפשט. בשל מוצאה היהודי לא קיבלה עבודה עד 1945. אמה ניספתה בשואה ב-1944 ואביה ששרד חלה בהתמוטטות עצבים ושרד רק שנים ספורות בתום מלחמת העולם השנייה. בין 1939 לבין 1945, היא לא קיבלה מישרה כלשהי בלהקת תיאטרון כאמור, והיא דקלמה רק שירים לפרנסתה בערבים מזדמנים.
בשנת סיום המלחמה קיבלה משרה והפכה לחברה בלהקת התיאטרון הלאומי של בודפשט. בין השנים 1949 לבין 1951 הייתה מרצה באוניברסיטה לאמנויות התיאטרון והקולנוע, ולאחר מכן הצטרפה ללהקת תיאטרון מדאץ' למשך שנתיים (1951–1953). משם עברה לתיאטרון פטפי, שם שיחקה עד 1962. לאחר מכן הפכה לחברה קבועה בלהקת תיאטרון הקומדיה של בודפשט. בינתיים עבדה משנת 1976 גם כמרצה באקדמיה נובי סאד ומשנת 1980 במכון הממלכתי לבלט. משנת 1987, בסדרה "השכנים" שיחקה את התפקיד של גברת סלשי. בעלה היה הבמאי גוסטב ברלאי, לא היו להם ילדים.
תפקידי תיאטרון.
מספר ההצגות בכורה שלה הרשומות במאגר התיאטרון: 108 (נכון ל-23 בספטמבר 2011).
וילי דופרסן
המועמדת (טלנובלה)
המועמדת (בספרדית: La candidata) היא טלנובלה מקסיקנית, שהופקה על ידי ז'יזל גונזלס בשנת 2016 עבור חברת טלוויסה, בכיכובם של סילביה נבארו וויקטור גונזלס. הסדרה תשודר בישראל בערוץ הטלנובלות הספרדיות, ואמוס.
תקציר העלילה.
רחינה, סנטורית ואשת מושל העיר, נאלצת להתמודד עם מערכת היחסים השחוקה עם בעלה, מצד אחד, ועם בנה המתמרד, מצד שני. כאשר אלונסו, בעלה, מחליט להתמודד לנשיאות, הוא מגלה צד אכזרי ואלים באישיותו. כשהייתה בקולג' ניהלה רחינה מערכת יחסים עם חררדו, כעת יריבו של אלונסו בהתמודדות לנשיאות. חררדו מתחרה באלונסו גם על ליבה של רחינה. רחינה מחליטה לעזוב את אלונסו, וכדי להימנע מאסון היא מנסה למוטט את עולמו.
ספאדו
קלו (פירושונים)
קרדאנו
קרדאנו (באנגלית: Cardano; קוד: ADA; סימול: ₳) היא פלטפורמת בלוקצ'יין ציבורית מבוססת קוד פתוח הפועלת בשיטת מערכת הוכחת סיכון לצורך השגת קונצנזוס בביצוע ואימות של עסקאות בין עמיתים, הרצת אפליקציות ויישומים מבוזרים ופריסת חוזים חכמים. היא נוסדה ב-2015 על ידי צ'ארלס הוסקינסון, מייסד-שותף של רשת אתריום.
כיום הפרויקט מפותח על ידי קרן קרדאנו המבוססת בצוג, שווייץ, וידוע בעיקר בשל היותו החלוץ בשימוש במערכת הוכחת סיכון כאלטרנטיבה ירוקה למערכת הוכחת עבודה המפעילה טכנולוגיות אחרות וישנות יותר כגון הביטקוין. רשת הפלטפורמה ממונעת על ידי המטבע המבוזר אדה (Ada) שהוא אמצעי התשלום המקובל באקו-סיסטם שלה.
מקור השם.
הפלטפורמה קרויה על שם הפילוסוף האיטלקי ג'ירולמו קרדאנו, בעוד שהמטבע המבוזר המניע אותה קרוי על שמה של המתמטיקאית האנגליה עדה לאבלייס. יחידה אחת של המטבע נקראת אדה והיא מורכבת ממיליון יחידות הנקראות לאבלייס. כמו כן, כל אחד משלבי הפיתוח ההדרגתיים של הפלטפורמה מכונים על שם אמן מפורסם מסוים.
היסטוריה.
פיתוח הפלטפורמה החל ב-2015, והיא הושקה לראשונה ב-2017 על ידי צ'ארלס הוסקינסון, שותף-מייסד לשעבר ברשת אתריום. הוסקינסון עזב בשל מחלוקת בינו לבין המייסד הראשי של אתריום, ויטליק בוטרין, מאחר שרצה לפתוח את הפרויקט בפני קבלת מימון והשקעות מצד קרנות הון סיכון ובכך להקים חברה שתגרוף רווחים. בוטרין מנגד ביקש לשמור עליו כמוסד ללא כוונת רווח, ודרכי השניים נפרדו. לאחר שעזב ייסד את אינפוט אאוטפוט הונג קונג, חברה להנדסת בלוקצ'יין שעיסוקה העיקרי הוא פיתוחה של קרדאנו.
החל מספטמבר 2015 ועד ינואר 2017 התקיימו מספר אירועי קדם-השקה בהם נמכרו קופונים השווים בערכם למטבעות אדה. הצעת המטבע הראשונית נפתחה באופן רשמי בספטמבר 2017 אולם עד אז נרכשו כבר כ-25 מיליארד יחידות בידי משקיעים, ו-5 מיליארד יחידות נוספות נרכשו בידי שלוש החברות המתחזקות את הפרויקט, קרן קרדאנו, חברת אינפוט אאוטפוט הונג קונג וחברת אמורגו, כלומר שסך המטבעות ששוחררו עד להשקה היו במספרם 31 מיליארד, מתוך כמות המטבעות המקסימלית שהפלטפורמה יכולה לייצא, כ-45 מיליארד.